Jabarkan Sejarah dari SIRAJ Abu Dzar Al-Ghifari dalam bahasa melayu

Sekolah Rendah Agama Abu Dzar Al-Ghifari pada asalnya diberi nama SRA Hidayatul Mustaqimah yang terletak di Taman Beringin. Namun pada Januari 2013, Jabatan Agama Islam Wilayah persekutuan (JAWI) telah menjenamakan semula dengan nama yang ada sekarang. Bangunan SRA Abu Dzar Al-Ghifari didirikan di atas tanah lot 38723 milik Majlis Agama Islam Wilayah Persekutuan (MAIWP) dengan keluasan 5140 kaki persegi.

16 Mei 2014, SRA Abu Dzar Al-Ghifari telah berpindah ke bangunan baru yang lebih besar dan terletak berhampiran dengan kawasan perumahan PPR Jinjang.

2017, SRA Abu Dzar Al-Ghifari telah terpilih menjadi Sekolah Integrasi Rendah Agama JAWI (SIRAJ) yang menggabungkan sukatan akademik dan agama. Dengan kemudahan infrastruktur yang cukup dan setanding dengan sekolah di bawah Kementerian Pendidikan Malaysia, maka layaklah Abu Dzar Al-Ghifari dipilih sebagai sekolah SIRAJ.

2022, beroperasi sebagai SIRAJ sepenuhnya dari tahun 1 hingga tahun 6 dengan dua kurikulum iaitu Kurikulum Rendah Sekolah Agama (KSRA) dan Kurikulum Standard sekolah Rendah (KSSR)